【增见闻】写山水诀写山水诀
元
黄公望
1.近代作画。多宗董源李成二家。笔法树石。各不相似。学者当尽心焉。
2.树要四面倶有干与枝。盖取其圆润。
3.树要有身分、画家谓之纽子。要折搭得中。树身各要有发生。
4.树要偃仰稀密相间。有叶树枝软。面后皆有仰枝。
5.画石之法。先从淡墨起。可改可救。渐用浓墨者为上。
6.石无十步真。石看三面。用方圆之法。须方多圆少。
7.董源坡脚下多有碎石。乃画建康山势。董石谓之麻皮皴。坡脚先向笔画边皴起。然后用淡墨破其深凹处。着色不离乎此。石着色要重。
8.董源小山石。谓之矾头。山中有云气。此皆金陵山景。皴法要渗软。下有沙地。用淡墨扫。屈曲为之。再用淡墨破。
9.山论三远。从下相连不断。谓之平远。从近隔开相对。谓之阔远。从山外远景。谓之高远。
10.山水中用笔法。谓之筋骨相连。有笔有墨之分。用描处糊突其笔。谓之有墨。水笔不动描法。谓之有笔。此画家紧要处。山石树木皆用此。
11.大概树要填空。（去声）小树大树。一偃一仰。向背浓淡。各不可相犯。繁处间疏处。须要得中。若画得纯熟。自然笔法出现。
12.画石之妙。用藤黄水浸入墨笔。自然润色。不可用多。多则要滞笔。间用螺靑入墨亦妙。呉妆容易入